Alalispinge
Alalispinge on elektripinge, mis kutsub elektriahelas esile alalisvoolu. Alalispingeallikaks on näiteks keemiline vooluallikas, päikesepatarei, alaldi ja alalispingeväljundiga toiteplokk. Ideaalse alalispingeallika ehk püsipingeallika pinge on koormustakistusest sõltumatu. Reaalsetes vooluahelates sõltub allika pinge koormusvoolust tingituna pingelangust pingeallika sisetakistusel. Pinge konstantsena hoidmiseks kasutatakse pingestabilisaatoreid.